Diari Oficial de la Generalitat Valenciana


Sumari del DOGV 4715, del 18-03-2004 (2004/2699)

ORDRE de 4 de març de 2004, de la Conselleria de Territori i Habitatge, per la qual s'estableix un règim d'ajudes als ajuntaments establits en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2699


Data del document
:   04-03-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * Castelló de la Plana
    * València
    * suport econòmic
    * administració local
    * zona protegida
    * ajuda pública
    * caça
    * propietat forestal

ORDRE de 4 de març de 2004, de la Conselleria de Territori i Habitatge, per la qual s'estableix un règim d'ajudes als ajuntaments establits en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística. [2004/X2699]
  
Les reserves nacionals de caça de Mola de Cortes a València i dels Ports de Beseit, aquesta última establida parcialment a la província de Castelló, declarades per llei, són àrees que contribueixen a la persistència dels valors naturals dels territoris on s'enclaven. No obstant això, la declaració d'aquestes comporta un especial esforç a les poblacions rurals assentades en els termes municipals que les integren. Al seu torn, la població rural assentada en les seues àrees d'influència pot desenvolupar una important contribució en la conservació els valors naturals que van justificar la declaració d'aquestes reserves nacionals.
  
D'altra banda la col·lectivitat es beneficia d'aquests valors naturals, especialment pel que fa a la funció protectora de les forests, de conservació de la biodiversitat i quant a possibilitats de recreació.
  
Per això, a fi de reforçar el paper de les entitats locals en la conservació dels valors naturals dels territoris inclosos o adjacents a les reserves nacionals i indirectament a contribuir en l'estabilització de les poblacions afectades per l'emigració i l'envelliment i que són garantia de la continuïtat d'activitats tradicionals que revaloren l'entorn, es fa necessari articular ajudes als pobles que aporten terrenys a les reserves nacionals encaminades a la conservació i posada en valor de la seua riquesa natural i al seu ordenat gaudi.
  
Per tant, d'acord amb el que disposen l'article 35 de la Llei 5/1983, de Govern Valencià, i el Decret Legislatiu de 26 de juny de 1991, del Govern Valencià, pel qual es va aprovar el text refós de la Llei d'Hisenda Pública de la Generalitat Valenciana,
  
ORDENE
  
Article 1
  
Establir un règim d'ajudes per al foment d'actuacions o activitats, vinculades al medi natural o a la protecció del medi ambient, que impulsen el desenvolupament dels municipis que aporten terrenys a les reserves nacionals declarades a la Comunitat Valenciana, d'acord amb les bases que figuren en l'annex.
  
Article 2
  
La dotació per a les ajudes serà a càrrec del capítol VII, de la secció 14 Conselleria de Territori i Habitatge; servei 02, Direcció General de Gestió del Medi Natural, programa 442.30; línia T4828. L'import de les ajudes es recollirà en la llei de pressuposts de cada any de la Generalitat Valenciana. Una vegada aprovada aquesta llei l'import global màxim destinat a la subvenció es farà públic mitjançant una ordre de la Conselleria de Territori i Habitatge.
  
Per a l'exercici 2004 l'import serà de 120.000,00 €.
  
Article 3
  
En tot allò no regulat per aquesta ordre s'aplicarà el que disposa el Decret Legislatiu de 26 de juny de 1991, de la Generalitat Valenciana, per la qual s'aprova el text refós de la Llei d'hisenda pública de la Generalitat Valenciana.
  
DISPOSICIÓ TRANSITÒRIA
  
Les ajudes que hagen de ser finançades a càrrec del pressupost de l'any 2004, podran ser sol·licitades en el termini d'un mes des de la publicació de la present ordre en el Diari Oficial de la Generalitat Valenciana.
  
DISPOSICIONS FINALS
  
Primera
  
Per al desenvolupament i execució d'aquesta ordre s'autoritza el director general de Gestió del Medi Natural de la Conselleria de Territori i Habitatge per a dictar les resolucions necessàries.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveu l'article 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició davant l'autoritat que dicta l'acte en el termini d'un mes des de l'endemà de la notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
València, 4 de març de 2004
  
El conseller de Territori i Habitatge,
  
RAFAEL BLASCO CASTANY
  
ANNEX
  
Bases
  
Primera. Beneficiaris
  
Podran ser beneficiaris els ajuntaments de la Comunitat Valenciana el terme municipal dels quals, totalment o parcialment, es trobe dins dels límits de les reserves nacionals de caça de Mola de Cortes o dels Ports de Beseit.
  
Segona. Actuacions objecte de les ajudes
  
Les ajudes podran atorgar-se, incloses la redacció i direcció de projectes d'inversió, per als tipus d'actuacions següents:
  
a) Miradors, observatoris, refugis, fonts, sendes i senyalitzacions.
  
b) Obres de defensa d'àrees de cultiu enfront de la caça major mitjançant tanques
  
c) Obres de defensa o reforç d'infraestructures de reg tradicional que puguen ser danyades per la fauna silvestre, com també obres d'optimació dels recursos hídrics per a reg sense increment de la superfície regable.
  
d) Reestructuració i millora de tanques existents per a millora del paisatge
  
e) Projectes d'ordenació de pasts i dotació d'infraestructures per a la ramaderia extensiva d'acord als projectes d'ordenació de pasts.
  
f) Conservació de cultius tradicionals o forestals consistents en: treballs de conservació de plantacions o peus aïllats d'oliveres o garrofers mitjançant poda i treballada, treballs de conservació de sòls mitjançant reforçament de murets en àrees contínues; treballs de conservació de masses forestals.
  
Tercera. Import de les ajudes
  
L'ajuda que ha de rebre cada ajuntament serà fins al 100% del cost total de l'actuació objecte de la subvenció.
  
a) La quantia de les ajudes que s'ha de concedir s'obtindrà de la memòria tècnica o projecte i del pressupost justificatiu presentat.
  
b) En qualsevol cas no es prendran en consideració els projectes presentats, la quantia dels quals siga inferior a 3.000 €.
  
Quarta. Sol·licitud i documentació
  
Les sol·licituds dirigides al director general de Gestió del Medi Natural es faran en el model d'instància que figura com annex, a la que s'acompanyaran els documents següents:
  
4.1 Sol·licitud en model normalitzat que figura com annex.
  
4.2 Certificat en el que conste l'acord adoptat pel ple o, si és procedent per la comissió de govern quan acredite tenir aquesta facultat delegada, o per l'alcalde de la corporació amb la posterior ratificació del ple o de la comissió, en el cas que tinga aquesta facultat delegada, de sol·licitar les ajudes i el nomenament del representant de l'entitat per a efectuar la seua gestió.
  
4.3 Memòria valorada o projecte, quan la sol·licitud d'ajudes supere els 30.000 €, de les actuacions i inversions que s'han de realitzar i un programa d'actuació que garantisca la redacció dels projectes o l'execució de les obres en el termini estipulat en la resolució de concessió.
  
4.5 Imprés d'alta de tercers per a pagaments de la Generalitat Valenciana, degudament emplenat i segellat per una entitat bancària.
  
4.6 Disponibilitat dels terrenys o autorització dels propietaris o associació de propietaris on s'efectuaran les obres.
  
Cinquena. Lloc i termini de presentació d'instàncies
  
Els ajuntaments interessats hauran de presentar les peticions mitjançant una instància, segons model que figura en l'annex, dirigida a la Direcció General de Gestió del Medi Natural, en el Registre General de la Conselleria de Territori i Habitatge, en els serveis territorials d'aquesta, o qualsevol altra forma de les previstes en l'article 38.4 de la Llei 30/1992, de 26 de novembre, de règim jurídic de les administracions públiques i procediment administratiu comú.
  
El termini de presentació serà entre l'1 i el 30 de novembre, ambdós inclosos, de l'any anterior a què se sol·licita l'ajuda. Per a l'any 2004 el termini serà l'indicat en la disposició transitòria.
  
Sisena. Esmena de les sol·licituds
  
Quan la sol·licitud no reunisca els requisits o no s'acompanye la documentació que d'acord amb el corresponent annex d'aquesta ordre resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es requerirà al sol·licitant perquè en el termini de deu dies esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, amb la resolució prèvia que haurà de ser dictada en els termes previstos en l'article 42 de la citada llei.
  
Aquesta resolució serà dictada per la Direcció General de Gestió del Medi Natural, d'acord amb la Resolució de 13 d'agost de 2003, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
Setena. Valoració i tràmit
  
Les memòries i els projectes seran sotmesos a informe de tècnics designats pel director general de Gestió del Medi Natural, d'acord amb l'article 46.3 del text refós de la Llei d'hisenda pública de la Generalitat Valenciana.
  
L'avaluació dels expedients, una vegada reparats els possibles errors dins dels terminis ressenyats, per la Llei 30/1992, la farà una comissió presidida pel director general de Gestió del Medi Natural, o persona que delegue, i formada pels membres següents: els directors dels Serveis Territorials de les províncies de Castelló i València o persones que deleguen, un tècnic del Servei de Caça i Pesca i un funcionari d'administració general que farà de secretari, aquests últims designats pel director general esmentat.
  
Per a la concessió de les ajudes tindran preferència aquells projectes sol·licitats de manera agrupada per diversos ajuntaments.
  
Una vegada formalitzats els actes d'instrucció corresponents, la comissió elevarà el director general de Gestió del Medi Natural la proposta de concessió de subvencions, la qual haurà de contenir les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda que s'ha de concedir a cada beneficiari, indicant els percentatges finalment aplicables per a la seua determinació.
  
Vuitena. Resolució
  
Correspon al director general de Gestió del Medi Natural resoldre sobre la concessió de les subvencions convocades, per delegació del conseller de Territori i Habitatge conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4.571, de 22.08.2003).
  
La sol·licitud es considerarà desestimada si la resolució no té lloc en el termini de tres mesos des de l'acabament del termini de presentació d'instàncies.
  
Novena. Recursos
  
Les resolucions adoptades pel directora general de Gestió del Medi Natural, en adoptar-se per delegació indicaran expressament aquesta circumstància i es consideraran dictades per l'òrgan que delega, i posa fi a la via administrativa. Contra aquestes resolucions es pot interposar recurs contenciós administratiu en el termini de dos mesos, comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveu l'article 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició, en el termini d'un mes des de l'endemà al de la notificació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
  
Deu. Obligacions del beneficiari
  
10.1 Estar al corrent de les obligacions fiscals i de la Seguretat Social.
  
10.2 Trobar-se en la situació que legitima la seua concessió.
  
10.3 Complir els requisits i condicions que comporta la concessió o gaudi de l'ajuda. L'incompliment en una part farà perdre els seus drets en les parts executades.
  
10.4 La submissió a les actuacions del control financer que corresponen a la Intervenció General en relació amb les subvencions i ajudes concedides.
  
10.5 Comunicar en qualsevol moment la vigència de l'expedient, altres ajudes públiques sol·licitades o concedides pel mateix projecte.
  
10.6 Fer constar en tota informació o documentació pròpia de l'activitat que aquesta està subvencionada per la Conselleria de Territori i Habitatge.
  
10.7 Permetre a la Conselleria de Territori i Habitatge, o a les entitats nomenades amb aquest fi el control de qualitat dels treballs realitzats i el material utilitzat.
  
10.8 El termini màxim d'execució es ressenyarà en la resolució adjudicadora. En cas de no figurar, seria el 31 d'octubre de l'any per al que s'ha concedit l'ajuda.
  
Onze. Justificació de les despeses
  
a) Una vegada efectuades les activitats o actuacions objecte de subvenció, haurà de comunicar-se als serveis territorials de la Conselleria de Territori i Habitatge que han finalitzat.
  
b) Les inversions i despeses objecte de l'ajuda seran revisades pels tècnics de la Conselleria de Territori i Habitatge, els quals expediran un certificat de la correcta aplicació d'aquestes, requisit necessari perquè els beneficiaris cobren les ajudes. En el cas de no figurar, s'aplicarà el que disposa la base novena.
  
c) Els beneficiaris estan obligats a presentar, abans del 15 de novembre, la justificació de totes les despeses efectuades per a la realització de les activitats subvencionades fins a arribar almenys al pressupost total objecte de la subvenció mitjançant els documents següents:
  
- Certificat del secretari de l'aprovació de la despesa per la comissió de govern o ple de l'ajuntament i de la intervenció del pagament realitzat. Si les obres han sigut realitzades per l'administració, conforme l'article 153 de la Llei de contractes per a les administracions públiques, s'acreditaran els costs i costes de l'execució, si no, s'acompanyarà,
  
- Factures, amb el corresponent justificant de recepció, referents a totes les despeses efectuades d'acord amb el programa subvencionat. En cap cas podrà ser objecte de subvenció l'IVA recuperable pel beneficiari.
  
- En aquells casos en què es financen despeses de personal, còpia compulsada del contracte i de les nòmines firmades per les persones que realitzen treball en les activitats, i també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'impost sobre la renda de les persones físiques.
  
- En cas d'utilització de maquinària pròpia, certificat d'un tècnic de la Conselleria de les despeses imputades a aquest concepte, a què haurà d'adjuntar una fotocòpia compulsada del rebut del pagament de l'impost de circulació referit a l'últim període impositiu o, en cas de no estar subjecte a aquest impost, còpia compulsada d'un document acreditatiu de la propietat. El preu de la màquina pròpia serà el següent:
  
Preu simple de la partida
  
U. Descripció maquinària Euros / hora
  
 (sense mà d'obra)
  
H Tractor de rodes 31/70 CV 22'09
  
H Tractor de rodes 71/100 CV 23'03
  
H Tractor de rodes 101/130 C 25'99
  
H Tractor eruga 31/70 CV 24'17
  
H Tractor eruga 71/100 CV 30'86
  
H Tractor eruga 101/130 CV 35'08
  
H Remolc de capacitat 5 t. 1'86
  
H Serra mecànica 1'87
  
H Moto esbrossadora 1'87
  
H Aclotadora 3'56
  
H Podadora 5'13
  
H Plantadora 5'31
  
Els preus indicats podran actualitzar-se mitjançant una ordre de la Conselleria de Territori i Habitatge.
  
d). Els honoraris professionals d'elaboració i el visat dels projectes podran ser justificats com a part de la subvenció.
  
Dotze. Reintegrament de les quantitats
  
1. Segons estableix l'article 47.9 del text de la Llei d'hisenda pública de la Generalitat Valenciana, correspon reintegrar les quantitats percebudes i s'exigirà interés de demora des del moment del pagament de l'ajuda en els casos següents:
  
a. Incompliment de l'obligació de la justificació.
  
b. Obtenció de la subvenció sense reunir les condicions requerides per a aquesta finalitat.
  
c. Incompliment de la finalitat per la qual s'ha concedit la subvenció.
  
d. Incompliment de les condicions imposades als beneficiaris amb el motiu de la subvenció.
  
2. Igualment, en el supòsit que l'import de la subvenció, aïlladament o en concurrència amb les subvencions o ajudes d'altres administracions públiques o d'altres ens públics, supere el cost de l'activitat que s'ha de realitzar, es reintegrarà l'excés obtingut sobre el cost de l'activitat efectuada quan la subvenció principal siga de la Generalitat Valenciana.